বাংলাদেশের পার্বত্য এলাকায় নৌ বন্দরের তালিকায় রয়েছে ঠেগামুখ। রয়েছে ঠেগামুখের বিপুল বাণিজ্যিক সম্ভাবনা । হৃদ আর ছোট পাহাড়ের ঘেষা রাঙামাটি। যার বেশ বড় অংশজুড়ে সংরক্ষিত বন, অনাবিস্কৃত ঝরনা, অদেখা পাহাড় এবং নৃতাত্ত্বিক মানুষের বসবাস। ঠেগামুখের গন্তব্য এবারের রৌদ্র ঝলমল দিনের হাত ধরে। কান্ট্রি বোটের ইঞ্জিনের খটখট শব্দে নিরন্তর চলা। জলের দ’ুপাশে সাজানো ল্যান্ডস্কেপ এর চেয়ে বেশি কিছু। হৃদের সুবজাভ জলের রঙ আগের দিনের বৃষ্টিতে কিছুটা ম্লান হয়েছে । বড়হরিণা, মরা থেগা, থেগাসহ একাধিক সীমান্ত চৌকিতে বিজিবি জোয়ানদের উপস্থিতি। দিন রাত টহল চলে এখানকার সীমান্ত পাহারা। কর্ণফুলীর উজান নদীর মাঝ বরাবর জিরো লাইন। ভারত বাংলাদেশের পতাকাবাহী নৌকা চলছে নদীর পথে। বছরের পর বছর ধরে এখানে দু’দেশের মানুষ সীমান্তের বসবাস করছে। তবে ছোট হরিণার পর নিরাপত্তা জনিত কারণে বাঙালিদের চলাচল করার অনুমতি নেই।